- એકાદ વર્ષ પહેલાં ‘નીલ બટે સન્નાટા’; નામની સરસ ફિલ્મ આવેલી - તે ફિલ્મમાં દીકરીને ભણાવવા માગતી માતા પોતે પણ દીકરીના જ ક્લાસમાં એડમિશન લે છે - હવે આવું રિયલ લાઇફમાં પણ બન્યું છે - વાત છે પંજાબના લુધિયાણા શહેરની - ત્યાંની એક સ્કૂલમાં 44 વર્ષની માતા અને તેમનો દીકરો સાથે ભણી રહ્યાં છે - એટલું જ નહીં 10માની એક્ઝામ પણ બંને મા-દીકરાએ સાથે આપી છે - રજની બાળા નામની તે મમ્મી ફેમિલી પ્રોબ્લેમ્સ અને જવાબદારીઓને કારણે ભણી શકી નહોતી - રજની નવમા ધોરણમાં હતી ત્યારે જ ઈ. સ. 1989માં એનું ભણતર છૂટી ગયેલું - પછી તો રજનીનાં લગ્ન થયાં અને એક પછી એક ત્રણ બાળકો-બે દીકરીઓ અને એક દીકરાના ઉછેરમાં પરોવાઈ ગઈ - બંને મોટી દીકરીઓ તો ગ્રેજ્યુએટ થઈ ગઈ છે, પરંતુ દીકરો બોર્ડમાં આવ્યો ત્યારે રજનીને પણ ભણવાની ઇચ્છા જાગી ઊઠી - ભણવાનું બીજી કારણ એ પણ હતું કે, રજની જ્યાં જોબ કરી રહી હતી ત્યાં 10મું ધોરણ પાસની માંગ હતી - દસ પાસ કર્યા બાદ રજની આગળ ભણવાનું ચાલુ જ રાખશે - રજનીની ઈચ્છા જોઈને એના પતિએ પણ એને પ્રોત્સાહન આપ્યું - પતિનું કહેવું છે કે એ પોતે ગ્રેજ્યુએટ છે તો પત્નીએ એટલિસ્ટ પોસ્ટ ગ્રેજ્યુએશન કરવું જોઇએ - શીખવાની કોઈ ઉંમર નથી હોતી અને આવો સપોર્ટિવ પરિવાર મળે તો રજનીની જેમ તમામ સ્ત્રીઓ શિક્ષિત થઈ જાય